རྒྱ་ནག་གཞུང་གི་མགོ་འཁྲིད་རིམ་པ་ནས་བརྒྱུད་དབུལ་སྒྲོལ་འགག་སྒྲོལ་ལས་འགུལ་ཞེས་པ་དེ་ས་བསྒྲགས་གནམ་བསྒྲགས་བྱས་ཡོད་པ་དང་།ལྷག་པར་དུ་རྒྱ་ནག་གི་སྲིད་འཛིན་ཞི་ཅིན་ཕིན་སྲིད་སྟེགས་སུ་སླེབས་པ་ནས་དབུལ་སྒྲོལ་འགག་སྒྲོལ་ཞེས་པ་སྔར་ལས་སྤྱོད་ཤུགས་ཆེ་རུ་བཏང་ཡོད་པ་དང་།ཁོས་ཁ་དན་ཚིག་ལ་གནས་ནས་གྲུབ་འབྲས་ཐོབ་པ་བྱེད་དགོས།གྲོང་གསེབ་ཀྱི་མི་འབོར་དབུལ་པོ་དུས་བཀག་བཞིན་དབུལ་སྒྲོལ་བྱ་རྒྱུ་དང་།རྫོང་དབུལ་པོ་ཚང་མའི་དབུལ་ཞྭ་འབུད་རྒྱུ།ས་ཁོངས་རང་བཞིན་གྱི་སྤྱི་ཡོངས་དབུལ་པོའི་གནད་དོན་ཐག་གཅོད་བྱ་རྒྱུ་བཅས་ནི་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་ཐུབ་པ་བྱེད་པའི་མཐའ་ཚད་ཀྱི་ལས་འགན་ཞིག་ཡིན་ལ།ང་ཚོས་བཞག་པའི་གཟི་བརྗིད་ཆེ་བའི་དམ་བཅའ་ཡིན་སྐོར་བརྗོད་ཡོད་པ་རེད།